Έλα στο θείο...

Το Έλα στο θείο... είναι κινηματογραφική κωμωδία που γυρίστηκε το 1950 σε σενάριο και σκηνοθεσία Νίκου Τσιφόρου.

Πλοκή

Ένας μεγαλομπακάλης, ο Χαρίλαος Ντούκουρας (Γιάννης Ιωαννίδης), θέλει να παντρέψει τον τεμπέλη ανιψιό του, Αντώνη (Νίκος Σταυρίδης), με μια γυναίκα της δικής του επιλογής για να τον νοικοκυρέψει.

Διαβάζει στην εφημερίδα μια αγγελία για συνοικέσιο η οποία όμως μπερδεύεται με μιαν άλλη αγγελία για την πώληση μιας ραπτομηχανής. Ο μπακάλης και ο ανιψιός πηγαίνουν να γνωρίσουν την υποψήφια νύφη εκεί που πωλείται η ραπτομηχανή. Εκεί γνωρίζουν τη Λούλα (Σμαρούλα Γιούλη), αδελφή του Φώτη (Μίμης Φωτόπουλος), την οποία περνούν για την υποψήφια νύφη. Η Λούλα συναινεί αρχικά στον γάμο που προτείνεται, επειδή ο Φώτης έχει πολλά οικονομικά προβλήματα και θέλει να τον βοηθήσει. Είναι, όμως, ερωτευμένη με έναν υπάλληλο του Χαρίλαου, τον Κώστα (Νίκος Βασταρδής). Παράλληλα, ο Αντώνης σχετίζεται με τη Νανά (Σπεράντζα Βρανά), μια σχέση που ποτέ δεν πρόκειται να εγκρίνει ο Χαρίλαος.

Στο τέλος, χάρη στο λάθος της αγγελίας, όλα τα πρόσωπα της ιστορίας βρίσκουν το καθένα τον άνθρωπο που τους ταιριάζει.

Διανομή 

 Σμαρούλα Γιούλη - Ρούλα
 Νίκος Σταυρίδης - Αντώνης Ντούκουρας
 Μίμης Φωτόπουλος - Φώτης
 Γιάννης Ιωαννίδης - Χαρίλαος Ντούκουρας
 Σπεράντζα Βρανά - Νανά
 Λέλα Πατρικίου - θεία Ελένη
 Νίκος Βασταρδής - Κώστας
 Θανάσης Τζενεράλης - Ζαφείρης

Πληροφορίες 
Η ταινία κυκλοφόρησε για πρώτη φορά στις κινηματογραφικές αίθουσες στις 6 Δεκεμβρίου 1950.  Κόβοντας 124.740 εισιτήρια,  κατατάχθηκε στην 3η θέση ανάμεσα σε 13 ταινίες της ίδιας σεζόν.  Κυκλοφόρησε και σε μορφή ντιβιντί στις 11 Απριλίου 2006. 

Πρόκειται για την πρώτη κινηματογραφική ταινία στην οποία εμφανίζονται τόσο ο Νίκος Σταυρίδης όσο και η Σπεράντζα Βρανά. 

Τα επαγγέλματα του εργολάβου και του μεσίτη αναδεικνύονται μέσα από την ταινία ως τα νέα επαγγέλματα υψηλής κερδοφορίας κατά την εποχή που άρχιζε να ανθίζει η οικοδομική δραστηριότητα στην Αθήνα.

Παραπομπές

Εξωτερικές πηγές
   
Έλα στο θείο... στην Φίνος Φιλμ   

Ελληνικές ταινίες
Ταινίες του 1950
Ταινίες παραγωγής Φίνος Φιλμ
Ελληνικές κωμικές ταινίες
Σενάρια του Νίκου Τσιφόρου
Ελληνόφωνες ταινίες
Ταινίες γυρισμένες στην Ελλάδα
Ταινίες σε σκηνοθεσία Νίκου Τσιφόρου
Ελληνικές ασπρόμαυρες ταινίες